केन्द्रीय पीएमटी का प्री एग्जाम आज देशभर में हुआ। राजधानी जयपुर में भी ढेरों साइंस स्टूडेंट्‌स ने डॉटर बनने की चाह को लेकर एग्जाम दिया। लेकिन विभिन्न संस्थानों में फेकल्टी के कठोर रुख के चलते बहुत से बच्चे एग्जाम नहीं दे सके और इस को लेकर परीक्षा केन्द्रों पर जमकर हंगामा हुआ। इन बच्चों का कुसूर बस इतना था कि यह परीक्षा शुरू होने के कुछ देर बाद केन्द्रों पर पहुंचे। केन्द्र परीवेक्षक की ओर से जब इन्हें परीक्षा देने से रोका गया तो बच्चों के आंसू निकल आए। साल खराब होने के कारण काफी मान मुन्नोवल भी की गई पर इन्होंने एक न सुनी। बाद में जब बाहर बैठे पेरन्‍ट‌स के पास पहुंचे तो वे नाराज होकर परीक्षा केन्द्र प्रबंधकों से उलझ गए। विद्याश्रम स्कूल में आए सेंटर और सुबोध कॉलेज में ऐसी शिकायतें आई। सुबोध कॉलेज में एग्जाम देने गए स्टूडेंट्‌स ने तो यह शिकायत भी की कि वहां परीक्षा के दौरान दूसरी कोचिंग क्‍लासें चल रहीं थी जिससे बच्चों को काफी डिस्टरबेंस हुआ। इस परीक्षा के लिए जयपुर में 31 हजार 221 परीक्षार्थियों ने रजिस्ट्रेशन कराया था। मुख्य परीक्षा अब 13 मई को होगी।